বিএনপি মহাসচিব বলেন, সব দলের অংশগ্রহণের উপযোগী একটি 'লেভেল প্লেয়িং ফিল্ড' তৈরি করার মাধ্যমে একটি সুষ্ঠু-অবাধ নির্বাচন চায় বিএনপি। সরকার ২০১৪ সালের মতো আবারও রাষ্ট্রযন্ত্রকে ব্যবহার করে একতরফা আরেকটি নির্বাচনের মাধ্যমে আবার ক্ষমতায় আসতে চায়। এ সরকার জেনে গেছে- একটি অবাধ-সুষ্ঠু-নিরপেক্ষ নির্বাচনের মধ্য দিয়ে তাদের পক্ষে আর ক্ষমতায় ফিরে আসা সম্ভব নয়। সে কারণেই তারা নিরপেক্ষ সরকারের অধীনে নির্বাচন দেওয়ার সাহস পাচ্ছে না।